हीरोइन ही नहीं रवि किशन, आयुष्मान, रणवीर जैसे पुरुष एक्टर पर भी कास्टिंग काउच का साया
Gorakhpur MP Ravi Kishan recently revealed his struggle days and how he faced the casting couch एक्टर और गोरखपुर के सांसद रवि किशन ने हाल ही में बताया कि स्ट्रगल के दिनों उन्होंने कास्टिंग काउच का सामना किया था। फिल्म में काम करने के लिए एक महिला ने उन्हें ऑफर किया था
भोजपुरी फिल्मों के दिग्गज स्टार और गोरखुपर से सांसद रवि किशन शुक्ला ने कहा है कि वो 'कास्टिंग काउच' के शिकार रहे हैं। उन्होंने कहा-‘मैं उनका नाम नहीं ले सकता, क्योंकि अब वो एक बड़ा चेहरा बन गई हैं। उन्होंने एक दिन कॉल करके मुझसे कहा- ‘आज रात एक कप कॉफी के लिए आ जाओ।’ मुझे महसूस हुआ कि वो मुझे हिंट दे रही हैं और मैंने उन्हें मना कर दिया।’
मेल एक्टर के साथ कास्टिंग काउच की बात अजीब लगती है लेकिन रवि किशन ऐसे पहले एक्टर नहीं है जिन्होंने यह सब झेला। और भी कई एक्टर हैं जिन्होंने इसका सामना किया।
आगे बढ़ने से पहले इस पोल में अपनी राय देते चलें
आयुष्मान खुराना ने भी झेला कास्टिंग काउच
कास्टिंग काउच को लेकर पिंकविला से बात करते हुए आयुष्मान खुराना ने खुलासा किया था कि उन्हें भी शुरुआती दौर में इसका सामना करना पड़ा था।
आयुष्मान ने बताया कि एक कास्टिंग डायरेक्टर ने लीड रोल की एवज में कुछ ऐसी मांग रखी जिसने उनको असहज कर दिया। हालांकि उन्होंने इस स्थिति का सामना बेहद शालीनता से किया।
आयुष्मान ने बताया, ''मुझे एक कास्टिंग डायरेक्टर ने कहा था, मैं तुम्हें लीड रोल दूंगा अगर तुम मुझे अपना ‘टूल’ दिखाओगे तो। मैंने शालीनता से साफ इंकार कर दिया।''
रणवीर सिंह से कहा गया था- स्मार्ट और सेक्सी बनो
एक से एक हिट फिल्म देने वाले रणवीर सिंह को भी कास्टिंग काउच का सामना करना पड़ा था। इस बारे में अभिनेता ने बताया कि एक प्रोड्यूसर ने उनसे कहा था कि स्मार्ट और सेक्सी बनो।
रणवीर सिंह ने मार्राकेश इंटरनेशनल फिल्म फेस्टिवल में एटोइले द ओर अवॉर्ड के मौके पर कास्टिंग काउच का एक्सपीरियंस दुनिया के सामने रखा। रणवीर सिंह ने कहा, 'एक बार एक प्रोड्यूसर ने मुझे बुलाया था। उस प्रोड्यूसर ने मुझे फिल्म में काम देने की बात कही। तब उस प्रोड्यूसर ने किसी और शख्स के जरिए मुझे एक अंधेरी सी जगह पर बुलाया। तब उस आदमी ने मुझसे कहा था कि तुम हार्ड वर्कर हो या स्मार्ट वर्कर? मैं खुद को स्मार्ट नहीं समझता तो मैंने कहा कि मैं हार्ड वर्कर हूं। इस पर उन्होंने कहा कि डार्लिंग स्मार्ट बनो, सेक्सी बनो।
उन दिनों 3 साल तक मैंने ऐसी ही चीजों का सामना किया। अब मुझे लगता था कि यह वो समय था, जिसने मुझे आज मिल रहे मौके की कीमत को समझाया है। अभिनेता ने उस प्रोड्यूसर का नाम तो नहीं बताया। लेकिन यह जरूर कहा कि वह अब इस दुनिया में नहीं है।
टीवी सीरियल 'मैडम सर' के एक्टर ने जाहिर किया दर्द
‘मैडम सर’ से पॉपुलर हुए टीवी एक्टर इमरान नाजिर खान ने 'कास्टिंग काउच' पर अपना एक्सपीरियंस शेयर करते हुए कहा कि, नए एक्टर्स अक्सर 'कास्टिंग काउच' का शिकार बनते हैं।
एक्टर ने कहा, “अपने करियर की शुरुआत में रोल्स पाने के लिए ऑडिशन देते समय मैंने 'कास्टिंग काउच' का अनुभव किया। को-ऑर्डिनेटर्स और कास्टिंग डायरेक्टर्स ने मुझसे कहा कि अगर मैं उनके साथ इंटीमेट हो गया तो वे मुझे अच्छा काम देंगे। मैंने उन्हें साफ मना कर दिया। मुझे लगता है कि, हर नया एक्टर इस फेज से गुजरता है, चाहे वह महिला हो या पुरुष।”
इमरान नाजिर ने आगे कहा, “कुछ जाने-माने टॉप कास्टिंग डायरेक्टर्स हैं, जिनके पास अच्छे कनेक्शन हैं, इसलिए वे नए लोगों का फायदा उठाते हैं।”
नए लोगों को चांस देने के बदले उनका शोषण है 'कास्टिंग काउच'
दरअसल, 'कास्टिंग काउच' को लेकर कहा जाता है कि फिल्म से जुड़े बड़े लोग नए लोगों को चांस देने के लिए उनका शोषण करते हैं। मीडिया में यह शब्द तब सुर्खियों में आया जब 2005 में एक स्टिंग ऑपरेशन में फिल्मों में रोल दिलवाने के एवज में शक्ति कपूर को एक लड़की के साथ सेक्शुअली एडवांटेज लेने की कोशिश करते हुए कैमरे में कैद कर लिया गया था।
हालांकि, इसके बाद से शक्ति कपूर के फिल्म इंडस्ट्री में काम करने पर एक तरह का बैन लग गया था। लेकिन कास्टिंग काउच की घटनाओं पर रोक नहीं लग पाई।
फेवर देने के बाद ही ऊंचाइयों पर पहुंचे लोग
शक्ति कपूर ने इस दौरान खुलासा किया कि आज जितनी भी बड़ी एक्ट्रेसेस ऊंचाइयों तक पहुंची हैं वो सभी ऐसे फेवर देने के बाद ही वहां तक पहुंची हैं।
यौन उत्पीड़न से बचने के लिए लड़कों का औजार बना पैपर स्प्रे और डियो
रास्ते में वह मुझे गलत तरीके से टच करने लगा। पहले मैंने उसे टोका, वह फिर भी नहीं माना। मैंने बाइक रोकी और उसे वहीं उतार दिया।
एक-दो दिनों के बाद वो मुझे एक पार्टी में भी मिल गया। उसने मुझे फिर से टच करने की कोशिश की। मुझे समझ में आ गया कि यह मेरा पीछा कर रहा है। मैंने उसे समझाया कि मैं ‘गे’ नहीं हूं। बड़ी मुश्किल से बाद में उससे पीछा छुड़ाया। इस घटना से मैं इतना डर गया कि सुरक्षा के लिए पैपर स्प्रे रखना शुरू कर दिया। पूरी खबर पढ़ने के लिए यहां क्लिक करें​​​​​​​- कोई गलत तरीके से छुआ तो रखने लगा पैपर स्प्रे